تعدد ازدواج - وکیپیڈیا

# تعدد ازدواج

### وکیپیڈیا سے

Polygamy

مرد کا ایک وقت میں ایک سے زیادہ شادیاں کرنا۔ تعدد ازدواج ایک قدیم رواج ہے جو ہر ملک اور قوم میں جاری رہا ۔ اس کامحرک آبادی میں اضافہ کرنے کا جذبہ تھا۔ اب سے کئی ہزار برس پیشتر جب شرح اموات بہت زیادہ تھی۔ لڑائیوں کی کثرت اوروباؤں کے باعث بہت زیادہ جانیں ضائع ہوتی تھیں۔ آبادی کم تھی اور زمین وافر ۔ اس وقت قبیلوں کی زندگی اور موت کا انحصار اپنے قبیلے کی افرادی قوت پر ہوتا تھا۔ اس لیے ایک مرد کئی کئی عورتوں سے شادی کر لیتا تھا۔ بعد میں جب آبادی بڑھ گئی اور خوراک اور ذرائع معاش تنگ ہوگئے تو ایک سے زیادہ بیویاں رکھنا صرف بادشاہوں اور امیروں کا مشغلہ رہ گیا۔ کیونکہ وہ معاش کی فکر سے آزاد تھے۔

زرتشتیوں اور عیسائیوں میں تعدد ازدواج بہر صورت ممنوع ہے۔ قدیم ہندو راجاؤں کی ایک سے زیادہ بیویاں ہوتی تھیں۔ لیکن عام ہندو مرد بیوی کے بانجھ یا دائم المرض ہونے کی صورت میں دوسری شادی کر سکتا تھا ۔ قدیم یہودی سماج میں تعدد ازدواج کا رواج تھا لیکن اب ناپید ہے۔ اسلام میں بیک وقت چار بیویاں رکھنے کی اجازت دی ہے۔ بشرطیکہ سب کے ساتھ مساوی سلوک کیا جائے۔ عرب ممالک میں تعدد ازدواج عام ہے لیکن ترکی اور تیونس میں ایک بیوی کے ہوتے ہوئے دوسری شادی کرنے کی اجازت نہیں۔ پاکستان میں بھی عائلی قوانین کے تحت، پہلی بیوی کی اجازت کے بغیر نکاح کرنا خلاف قانون ہے۔

Retrieved from "http://ur.wikipedia.org../../../%D8%AA/%D8%B9/%D8%AF/%D8%AA%D8%B9%D8%AF%D8%AF_%D8%A7%D8%B2%D8%AF%D9%88%D8%A7%D8%AC.html"

زمرہ جات: اصطلاحات | ازدواج | مذہب و سیاست | جرائم

##### Views

- مضمون
- تبادلۂ خیال
- حـالیـہ تـجدید

##### ساتھی منصوبے

- وکی لغت
- وکی اقتباسات
- وکی کتب
- وکی سورس

##### تلاش

##### دیگر زبانیں

- English